
Bismillahirrahmanirrahim 


Tawakkul (Allah Par Bharosa) Aur Sabar 
Ki Fazilat 

*Tirmezi, Ibne Maja, Hazrat Umar bin 
Khattab Rd:> Rasulullah# ne farmaya 
Agar tum Allah Taala par sahi tavakkul 
karo to Allah Taala tumhe rizak dega jaisa 
ki vo parindo ko rizak deta he, ki ve subah 
savere bhukhe jaate he aur shaam ko pet 
bharkar lautte he. 


*Tirmezi, Hazrat Abdullah bin Abbas Rd:> 
Me Rasulullah# ke pichhe savar tha, Aap 
ne farmaya Ae ladke Allah Taala ke 

ahkamat ki hifazat karo, Allah Taala 
tumhari hifazat karega. Allah Taala ke 
hukuk ki hifazat karo to Allah Taala ko 
apne saamne pavoge, aur jab tum sawal 
ka irada karo to Allah Taala se sawal karo, 
aur tumhe madad talab karni ho to Allah 
Taala se madad talab karo, aur yakin karo ki 
tamam makhluk agar tumhe kuchh fayda 
pahunchane ke liye jama ho jaye to tumhe 
sirf usi kadar fayda pahuncha sakti he jis 
kadar Allah Taala ne tumhare mukaddar me 
likh diya he, aur agar tamam makhluk 
tumhe kuchh takleef dene ke liye jama ho 
jaye to tumhe sirf usi kadar takleef de he jis 
kadar Allah Taala ne tumhare bare me likh 
di he, kalam utha diye gaye he (ahkamat 
likh diye jaane se ruk gaye he) aur sahifo 
(kitabo) ki siyahi khushk ho chuki he. 


Allah Ke Khauf Se Rona Aur Uske Azaab Se 
Darna 
*Tirmezi, Hazrat Ubai Bin Kaab Rd:> Jab 


raat ka do teehe hissa guzar jaata to 

Rasulullah® tahajjud ki namaz ke liye 
khade hote aur do martaba farmate aye 
logo Allah Taala ko yaad karo, fir farmate 
yakinan zalzala aane vala he yani pehla 
sur funka jaane vala he jiske saath hi sab 
mar jayenge, uske baad dusra sur bhi aa- 
raha he yani pehle sur ke baad dusra sur bhi 
bas funka jane vala he jiski aavaz par sab 
dobara zinda ho jayenge aur apni-apni 
kabro se uthkar maidane hashar me jama ho 
jayenge. Fir Aap ne do martaba farmaya ki 
maut apne se judi tamam sakhtiyo ke saath 
aa-rahi he. 


*Tirmezi, Hazrat Abdullah Bin Abbas Rd:> 
Hazrat Abu Bakar Rd ne puchha ae Allah ke 
Rasul! Aap to budhe ho chuke he? Aap* ne 
farmaya Mujhe sure Hud, sure Al-Vakia, 
sure Al-Mursalat, sure An-Naba aur sure 
Attakvir ne budha kar diya he. 

Matlab in surto me gayamat ke haulnak 
halat ka tazkira he. Adhik malumat ke liye 
padhye in surto ke tarjuma aur tafsir. 

